Nr. L 6/30 De Europæiske Fællesskabers Tidende 8. 1. 94 KOMMISSIONEN KOMMISSIONENS BESLUTNING - af 21. december 1993 om godkendelse af en fælles finansiel ordning med henblik på at gennemføre programmer for individuel lukning af produktionskapacitet for forstærkede profiler, varmvalsede bånd og bredbånd samt kvartoplader i EF's jern- og stålin- dustri (Kun den spanske, danske, tyske, engelske, franske, italienske og nederlandske udgave er autentisk) (94/6/EKSPF) nKOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Euro- pæiske Kul- og Stålfællesskab, særlig artikel 53, stk. 1, litra a), under henvisning til den ansøgning, som Foreningen af Europæiske  Stålproducenter, EUROFER, indgav i Bruxelles den 14. juli 1993 på vegne af 17 virksomheder i EF's jern- og stålindustri, efter høring af Det Rådgivende Udvalg og Rådet, og ud fra følgende betragtninger : I. SAGSFREMSTILLING EF's jern- og stålindustri har i mere end et år befundet sig i en periode med svigtende afsætningsmuligheder og generelt faldende priser. Der er flere forskellige årsager til denne situation, som er præget af konjunkturelle og struk- turelle vanskeligheder. I Kommissionens meddelelse til Rådet og Europa-Parlamentet af 23. november 1992 blev den overskydende produktionskapacitet fremhævet som en af årsagerne til de strukturelle vanskeligheder. Således er den bestående kapacitet mellem 1986 og 1991 blevet forøget med 3 mio. tons ny kapacitet mden for varmval- sede bredbånd. For at finde ud af hvilke produkter og mængder, der skal underkastes en sanering, har Kommissionen — efter aftale med Rådet og i fortsættelse af en række individuelle kontakter med et stort antal ledende personer i jern- og stålvirksomheder — bedt om en rapport om mulighe- derne for at nedskære produktionskapaciteten. Denne rapport blev fremlagt på Rådets møde den 25. februar 1993, hvor omstruktureringsspørgsmålet inden for jern- og stålindustrien blev behandlet. Rådet ønskede at træffe hurtig afgørelse om 'kontrolprocedurerne for stats- støtte inden for rammerne af EKSF-traktatens artikel 95, der er forbundet med lukninger af produktionskapacitet, og konstaterede, at der i rapporten fremhævedes, at virk- somhederne bør have yderligere mulighed for at nedskære produktionskapaciteten og skabe rentable virksomheder. Rådet stillede sig velvilligt til Kommissionens planer om at undersøge denne mulighed inden for rammerne af de fælles finansielle ordninger, der er omhandlet i EKSF- traktatens artikel 53, stk. 1, litra a). Gennem Foreningen af Europæiske Stålproducenter, EUROFER, indsendte tre virksomhedsgrupper svarende til tre særskilte produktkategorier den 14. juli 1993 en ansøgning om godkendelse af en fælles finansiel ordning med henblik på at gennemføre programmer for individuel og ensidig lukning af produktionskapaciteten for forstær- kede profiler, varmvalsede bånd og bredbånd samt kvart- oplader. I sin meddelelse til Rådet og Det Rådgivende Udvalg for EKSF af 8. september 1993 i henhold til traktatens artikel 53, stk. 1, litra a), anmodede Kommissionen Rådet og Det Rådgivende Udvalg om at afgive udtalelse og redegjorde for de retningslinjer, den planlagde med henblik på godkendelse af den finansielle ordning. Ordningen er karakteriseret ved følgende forhold : — de parter, der deltager i den finansielle ordning, og som ikke lukker eller nedskærer deres produktionska- pacitet (herefter benævnt »andre parter«), bidrager til finansieringen af kapacitetsnedskæringerne hos de parter, der vælger lukning (herefter benævnt »parter,